Willem van Enckenvoirt

Willem van Enckenvoirt, også Enckevoirt (født 22. januar 1464 i Mierlo i dagens Noord-Brabant i Nederland, død 19. juli 1534 i Roma) var den annen kardinal noensinne fra de nordlige Nederlandene (det som i dag er Nederland) -- den første var kardinal Adriaan Florenszoon Dedel van Utrecht, som ble pave Hadrian VI i 1522.

Liv og virke
 Bakgrunn
Willem van Enckenvoirt var sønn av en bonde, Willem van Enckevoirt den eldre., og siktet mot en kirkelig løpebane. Han studerte i Leuven, antagelig under Adriaan Boeyens, den senere pave Hadrian VI.

I 1489 ble han sendt til Roma der han fortsatte studiene ved La Sapienza, og tok sin lisensiatgrad i 1505.NNBW, del 2, s. 436

I 1495 ble Willem del av det pavelige hoff og fikk mange prebender. Dermed fikk han innkomster fra menigheter uten faktisk å være tilstede der som sogneprest, noe som var vanlig den gang. Han representerte menighetenes interesser i Roma. Han fikk også sikret flere av sine slektninger høye stillinger i Roma.

Kardinal
Han ble kreert til kardinal i september 1523 av pave Hadrian VI, med Santi Giovanni e Paolo som tittelkirke. Han var etter alt å dømme denne paves eneste kardinalsutnevnte.Salvador Miranda. (2009). "(1) 1. ENCKENVOIRT, Willem van (1464-1534)". Florida International University. Retrieved 25. september 2009. Han var da blant annet biskop av Tortosa i Spania, skjønt han residerte i Roma. Han var sammen med Theodoricus Hezius denne nedertyske/nederlandske pavens nærmeste betrodde.

Etter pave Hadrians død i 1523 beholdt Willem van Enckevoirt sine høye stillinger og fortsatte med sit politiske engasjement, som for eksempel overdragelsen av erkebispedømmet Utrechs alle landbesittelser til Karl V, og ved han keiserkroning i 1530. Under Sacco di Roma - da keiserens styrker plyndret Roma i 1527 - betalte han 40,000 scudi til kaptein Odone for å beskytte hans hus og eiendommer.

Senere, i 1529, ble han biskop av Utrecht, men residerte for det meste i Roma. Siste gang han besøkte hjemlandet var i 1532.

Willem, som var pave Hadrians testamentfullbyrder, tok initiativet til et gravmæle for ham i kirken Santa Maria dell'Anima. Monumentet ble utformet av Baldassare Peruzzi og der fikk man også plass til Willems navn og våpen. Han finansierte også dekorasjonen i samme kirkes Barbara-kapell i av maleren Michiel Coxcie.

 Litteratur 
 N.C. Royaarts: Kardinaal Willem van Enckenvoirt. In: Archief voor kerkelijke geschiedenis, IX (1838), 119–231.
 J.H. Hofman: Paus Adriaan VI'. Ter voltooiing van zijn levensbeeld. In: Archief voor de geschiedenis van het aartsbisdom Utrecht, XXVIII (1902), 121–154.
 Wilhelmus A. J. Munier: Willem van Enckenvoirt. Een Nederlands curieprelaat te Rome (1464–1534). Den Haag 1954.
 Wilhelmus A. J. Munier: Willem van Enckenvoirt und seine Benefizien. In: Römische Quartalschrift für christliche Altertumskunde und Kirchengeschichte 53, 1958, , S. 146–184.
 W.A.J. Munier: De curiale loopbaan van Willem van Enckenvoirt vóór het pontificaat van Adriaan VI. In: Archief voor de geschiedenis van de katholieke kerk in Nederland, I (1959), 120–168
 W.A.J. Munier: Nederlandse curialen en hofbeambten onder het pontificaat van Adriaan VI. In: Mededelingen van het Nederlands Historisch Instituut te Rome, X (1959), 199–226.
 W.A.J. Munier: Uit de correspondentie van een Nederlands curieprelaat Willem van Enckenvoirt (1464-1534). In: Nederlandse Historische Bronnen, X, Den Haag 1992, 1–32.
 Paul Berbée: Enckenvoirt, Wilhelm von. In: Erwin Gatz (Hrsg.): Die Bischöfe des Heiligen Römischen Reiches. 1448 bis 1648. Ein biographisches Lexikon. Duncker & Humblot, Berlin 1996, ISBN 3-428-08422-5, S. 154–156.
 Jutta Götzmann: Die Ehrung eines Papstes als Akt nepotistischer Treue. In: Horst Bredekamp  (Hrsg.): Totenkult und Wille zur Macht. Die unruhigen Ruhestätten der Päpste in St. Peter. Wissenschaftliche Buchgesellschaft, Darmstadt 2004, ISBN 3-534-17224-8, S. 99–120.
 Eberhard J. Nikitsch: Römische Netzwerke zu Beginn des 16. Jahrhunderts. Papst Hadrian VI. (1522/23) und seine Klientel im Spiegel ihrer Grabdenkmäler. In: QFIAB 91 (2011), S. 278–317.

 Referanser 

Eksterne lenker
 Biografi på The Cardinals of the Holy Roman Church

Kategori:Nederlandske kardinaler
Kategori:Nederlandske katolske biskoper
Kategori:Personer fra Geldrop-Mierlo